cyanic-selkie/wikianc huggingface dataset:
Skriptoarium
De romte
In skriptoarium wie net hoe dan ek in grutte seal mei in kliber muontsen dy’t dwaande wiene mei it kopiearjen fan hânskriften. Op ferskate midsiuwske kleasterplannen is gjin skriptoarium te finen, yn dy kleasters hat hielendal gjin aparte romte west en waarden de kopiïsten ûnderbrocht dêr’t dat it bêste útkaam, bygelyks yn nissen yn it kleaster, yn de biblioteek of by it kalefaktoarium. Yn in tal kleasters wie der lykwols al in aparte romte. Sa soe yn it kleaster Vivarium, stifte troch Kassiodoarus tusken 532 en 552, neffens in ferklearring fan de stifter sels, in aparte romte west ha dy’t spesjaal ynrjochte wie as skriuwromte of skriptoarium neffens it foarbyld fan wat er yn Byzantium sjoen hie.
Manisjtûsjû
Regear
Manisjtûsjû ferovere de stêd Sjirasûm yn Elam en stelde oer dat lân de Akkaadjer Esjpûm as militêre gûverneur oan, wylst er Pasjime, oan 'e kust fan 'e Perzyske Golf, ûnder it bewâld brocht fan 'e Akkadyske gûverneur Ilsjû-rabi. Tichter by hûs boude er om 2260 f.Kr. hinne de ferwoastge timpel fan 'e goadinne Inanna yn Ninevee wer op.
Yanktonai
"Yanktonai" of "Janktonai" hat yn de Wikipedy ferskate betsjuttings:
Laurentiustsjerke (Folsgeare)
Skiednis
Mei it ûntstean fan de PKN-gemeente krige de eardere herfoarme tsjerke de âlde roomske namme werom.
Feike Salverda
Wurkpaad
Letter wurke Salverda foar de tv-stjorder TV10 fan Joop van den Ende en by RTL 4. Ek wie er mei-oprjochter en earste haadredakteur fan de Amsterdamske tv-stjoerder AT5, maar al rillegau gie er dêr wer wei. Hy waard opfolge troch Ad 's-Gravesande.
Robert fan Bruce, 5e hear fan Annandale
Yn Skotlân
Yn 1292, besleat Edwert I fan Ingelân, dy't him op fersyk fan 'e saneamde beskermhearen fan Skotlân oer de saak bûgd hie, dat de Skotske troan oan Jan fan Balliol jûn wurde moast. Dat moat foar Annandale as in rare snútslach kommen wêze, temear om't er de Ingelske kening fuortendaliks hulde dien hie doe't dy yn 'e saak belutsen waard, wylst Jan fan Balliol it der datoangeande op oankomme litten hie. Suver fuort dêrnei joech Annandale net inkeld syn oanspraak op 'e Skotske troan op, mar ek syn hearskippij oer de hearlikheid Annandale, mooglik sadat er net trou hoegde te swarren oan syn efterneef Jan. Sawol de troanoanspraken as de hearlikheid Annandale waarden doe oernommen troch syn soan Robert, wylst syn pakesizzer, ek al in Robert, doe fan syn heit it regear oer it greefskip Carrick oernaam.
Groninger Belang
Yn de Provinsjale Steaten fan Grinslân hie de partij yn 2015 trije (fan de 43) sitten. Dy trije sitten bleaune yn 2019 behâlden.
The Man Who Would Be King (koart ferhaal)
The Man Who Would Be King is in koart ferhaal fan 'e hân fan 'e Ingelske skriuwer Rudyard Kipling (1865-1936). De titel betsjut: "de man dy't kening wurde woe". It ferhaal heart ta it sjenre fan 'e aventoerefiksje en giet oer twa Britske aventoerslju yn Britsk-Ynje, dy't harrensels kening meitsje oer Kafiristan, in ôfhandige úthoeke fan Afganistan. The Man Who Would Be King waard foar it earst publisearre yn 'e ferhalebondel The Phantom 'Rickshaw and Other Tales, dy't yn 1888 útkaam by útjouwerij A.H. Wheeler & Co. yn Allahabad. It waard yn 1896 ek taheakke oan Wee Willie Winkie and Other Child Stories, en ferskynde yn withoefolle werprintingen fan dy beide ferhalebondels. The Man Who Would Be King is ien fan Kipling syn bekendste ferhalen, en it is neitiid ferskate kearen adaptearre ta oare media. Bûten de Angelsaksyske wrâld is it fral ferneamd wurden troch de ferfilming ûnder deselde titel út 1975, mei Sean Connery en Michael Caine yn 'e haadrollen.
Avro Shackleton
Ynearsten waard it tastel, yn de perioade 1958-1970, allinnich brûkt foar opspoaring en bestriding fan ûnderseeboaten en yn de perioade 1957 o/m 1984 ek as maritym patrûljefleanmasine troch de loftmacht fan Súd-Afrika.
Titel (namme)
In titel (fan titulaire, de eigenskipswurdlike foarm fan it Frânsk titre) of opskrift is de namme fan makke wurk, yn 'e regel op it mêd fan 'e literatuer, skiene keunsten, muzyk, film of tillefyzje, lykas in boek, ferhaal, haadstik, gedicht, spylfilm, tillefyzjeprogramma, fideo- of kompjûterspultsje, liet, album, of lykfol hokker oar publisearre wurk ek. Men brûkt in titel yn it foarste plak om in wurk mei te identifisearjen, mar men kin der ek in minimale gearfetting fan 'e ynhâld mei jaan en besykje om 'e belangstelling fan sjoggers en mooglike keapers te wekjen. Fierders is it mooglik om it wurk mei de titel drekt al yn in beskate kontekst te pleatsen; sa tinkt tsjintwurdich bygelyks eltsenien by in titel dêr't it wurd Star diel fan útmakket, oan science fiction (Star Trek, Star Wars, ensfh.).
Skyler Nicole
Libben en karriêre
Fierders hat se ek wol wurke foar minder bekende studio's, lykas Mile High Media, West Coast Productions, Metro en Third Degree Films. En teffens hat se in protte yn 't spier west foar pornowebsiden op it ynternet, wêrûnder BangBros, Reality Kings, Brazzers en Naughty America.
James Porter (militêr)
Dea yn 'e Slach oan de Little Bighorn
Ear't dy oerpleatsing lykwols syn beslach krije koe, sneuvele Porter op 25 juny 1876 yn 'e ferneamde Slach oan de Little Bighorn, yn súdlik Montana. Syn I Kompanjy wie dêrby ien fan 'e fiif kompanjyen dy't ûnder befel fan George Armstrong Custer omrieden om in grut Yndiaansk doarp dat oan 'e igge fan 'e rivier de Little Bighorn ûntdutsen wie, út it noarden wei oan te fallen. Dy oanfal waard troch de Lakota, Noardlike Sjajinnen en Noardlike Arapaho lykwols ôfslein, en ûnder in weromtocht dy't útrûn op in gaoatyske flecht waard I Kompanjy troch de nûmerike oermacht fan 'e krigers ûnder foet rûn. Der wiene fan dy ienheid gjin oerlibbenen, likemin as fan 'e oare fjouwer kompanjyen fan Custer.
Kalligrafy
Faak wurdt by it kalligrafearjen in ‘brede pinne’ brûkt, in pinne dy’t yn dwerse rjochting in smelle, mar yn lingterjochting in brede streek jout. De brede pinne is ôflaat fan de foarm fan de reidpinne (brûkt op papyrus oant sawat 300 nei Kr.) en de guozzefear (brûkt op perkamint en vellum, fan sawat 300) dy’t in ferlykber skriuwgedrach hat, mar folle faker yn de inket doopt wurde moat en dêr’t de line mear fan fariearret neigeraden de hoemannichte inket dy’t der noch op sit. Tsjintwurdich wurdt de lûkpinne ek wol as skriuwark brûkt. In soad brûkte inketsoarten binne East-Yndyske inket en ljochtechte pigmintearre inkten dy’t wetterfêst opdrûgje.
Yn Nederlân binne de wichtichste (histoaryske) kolleksjes op it mêd fan de kalligrafy te finen yn de Keninklike Bibleteek yn Den Haach en yn de bibleteek fan de Unversiteit fan Amsterdam. De Universtiteitsbibleteek fan Amsterdam beheart ek it Skriftmuseum J.A. Dortmund.
Gorden Kaye
Aktearkarriêre
Doe't Kaye as akteur begûn te wurkjen, joech er him op by de British Actors' Equity Association, dêr't lykwols in typflater yn syn namme slûpte; dêrfandinne de ûngebrûklike stavering fan syn artystenamme ('Gorden' ynstee fan 'Gordon'). Nei't Kaye in rol hân hie yn in harkspul dat regissearre waard troch Alan Ayckbourn, rette dyselde him oan om audysje te dwaan foar it Bolton Octagon Theatre. Dêr waard er oannommen, en spile er yn toanielstikken as It Kersehôf, fan Anton Tsjechov, en Kening Oidipoes, fan Sofoklês.
Priveelibben
Wylst Kaye opbettere, waard er yn it sikehûs tsjin syn wil fotografearre en ynterviewd troch sjoernalist Roger Ordish fan 'e Sunday Sport. Kaye klage dy krante letter oan yn 'e rjochtsaak Kaye v. Robertson, mar it Hof fan Berop fan Ingelân en Wales die yn 1991 de útspraak dat der ûnder de (doetiidske) Britske wet gjin ferbod bestie tsjin ynbrek op privacy.
Broek op Langedyk
Broek op Langedyk is in dykdoarp yn de gemeente Dyk en Waard, yn it westen fan West-Fryslân, yn de Nederlânske provinsje Noard-Hollân.
List fan planetoïden 66001-66100
Dit is in list fan planetoïden 66001-66100.
Kûgel
In patroan bestiet út fiif dielen: de eigentlike kûgel, dêrûnder it krûd en dêr wer ûnder de boaiem; troch de boaiem hinne rint it slachhuodsje; en de húl, ta einbeslút, sit yn in sylinderfoarm oan 'e sydkant om it hiele spul hinne en hâldt it byinoar. As men de trekker fan in fjoerwapen oerhellet, slacht de slachpinne fan it wapen tsjin it slachhuodsje fan it patroan oan. Dêrtroch ûntstiet der in skok, dy't yn it patroan de primer (in minime lading fan in stof dy't eksplodearret by slimme trillings, lykas slachjiske, leadazide of kwikfulminaat) ûntploffe lit. Dat lit de krûdlading fan it patroan ûntbrâne, mei as gefolch dat him in tige grutte druk opboud dy't de kûgel mei ûnbidige faasje út 'e húl parset. De kûgel fljocht dan út de loop fan it fjoerwapen, rjocht op syn doel ôf.
Balkbrug
Balkbrug (Nedersaksysk: De Balk) is in doarp yn de Nederlânske gemeente Hardenberg yn de provinsje Oerisel en hie yn 2007 ûngefear 3800 ynwenners. Foar de gemeentlike weryndieling fan 2001 foarme Balkbrug mei Dedemsfeart en Ald Avereest de gemeente Avereest.
Creed II
Plot
Yn Los Angeles sette Donnie en Bianca har nei wenjen yn in lúkse appartemint deunby de filla fan Mary Anne, de widdo fan Apollo Creed. Dyselde is likemin in foarstanner fan Donnie syn gefjocht mei Viktor Drago, mar se beseft dat se him net op oare gedachten bringe kin. Donnie begjint foar it gefjocht te trainen ûnder begelieding fan Tony "Little Duke" Evers, de soan fan 'e âlde trainer fan syn heit. Krekt as Donnie en Bianca harren nije libben yn Los Angeles op 'e fuotten krije, blykt Bianca swier te wêzen. Donnie is arrogant en selsfoldien. Hy traint hurd foar de wedstryd, mar is derfan oertsjûge dat er sûnder swierrichheden winne sil. Little Duke besiket him om 'e nocht op syn swakke punten te wizen.
Lekkerkerk
thumb|Oankomst Lekkerkerk fan de dyk ôf Lekkerkerk is in doarp yn de gemeente Krimpenerwaard yn de Nederlânske provinsje Súd-Hollân.
Yn 2018 hie Lekkerkerk 7.615 ynwenners.
Abdûlazyz ibn Mûtyb
Libben
Tsjin 1905 wiene de Rasjidi's fuortsterke troch 5.000 man Turkske troepen, mar Ibn Saûd makke deselde flater net nochris en mijde in geregelde fjildslach. Ynstee begûn er in guerrilja-oarloch, wêrby't er kear op kear de befoarriedingslinen fan 'e Osmaanske troepen trof, sadat dy úteinlik twongen wiene en lûk har werom. Tsjin 1906 wûn Ibn Saûd allegeduerigen skermutselings mei de Rasjidi's, en dêrtroch krige er ek hieltyd mear oanhing ûnder de bedoeïnestammen fan 'e Nêzjd. Op 12 april fûn de Slach by Râdat Mûhanna plak, wêrby't Ibn Saûd in grutte oerwinning boekte. Abdûlazyz ibn Mûtyb kaam by dat treffen op it slachfjild om.
Ierlân (eilân)
Britske oerhearsking
Yn 'e achttjinde iuw waard Ierlân nei in desennium fan mylde winters yn 1739 troffen troch de saneamde Grutte Froast, dy't resultearre yn 'e Ierske Hongersneed fan 1740, wêrby't sa'n 250.000 minsken (oftewol in achtste part fan 'e befolking) omkaam. Nei't de Ierske Opstân fan 1798 troch it Britske leger delslein wie, waard it Keninkryk Ierlân per 1 jannewaris 1801 mei it Keninkryk Grut-Brittanje (dat sels yn 1707 ûntstien wie troch in fúzje fan it Keninkryk Ingelân mei it Keninkryk Skotlân) gearfoege ta it Feriene Keninkryk fan Grut-Brittanje en Ierlân. De Ierske Opstân fan 1803 brocht dêr gjin feroaring yn.
Ald-Beierlân
Ald-Beierlân wie in agraryske gemeente, mar is ek in forinzeplak. It hat boppedat in regionale sintrumfunksje. It doarp leit oan it Spui en oan de Alde Maas en hat in jachthaven.
Bombshell
"Bombshell" of "Bombshells" hat yn de Wikipedy ferskate betsjuttings:
Sleepauto
Der besteane trije soarten sleepauto's:
Rangtelwurd
Skriuwwize
Rangtelwurden kinne skreaun wurde op ferskate manearen: De lêste beide foarmen binne net botte gongber en sjocht men sadwaande mar selden. It Dútsk hat in hiel eigen systeem foar it skriuwen fan rangtelwurden. Dêr wurdt in ordinale punt efter it haadtelwurd tafoege. 1, 2, 10 en 20 (eins, zwei, zehn en zwanzig) wurde dan 1., 2., 10. en 20. (ersten, zweiten, zehnden en zwanzigsten).
Unbepaalde rangtelwurden
By ûnbepaalde rangtelwurden is it, oars as by bepaalde rangtelwurden, dizenich om hokker rang oft it eins giet. Foarbylden fan ûnbepaalde rangtelwurden binne 'middelste' en 'lêste'. Men wit by 'lêste' wol dat it de achterste is, mar net om 'e hoefolste it giet ('hoefolste' is trouwens ek in ûnbepaald rangtelwurd).
Nikolaastsjerke (Nijlân)
De Nikolaastsjerke yn Nijlân is in monumintaal goatysk tsjerkegebou fan de PKN. De grutte doarpstsjerke wurdt omfieme troch in grêft en foarmet mei de pastorij, de herberge, in pear pleatsen en oare gebouwen in beskerme doarpsgesicht. De tsjerke is it eigendom fan de PKN-gemeente Nijlân en kin by need bystien wurde troch de "Stichting Kerk" foar it ûnderhâld.
Skiednis
Yn de jierren 1980 ûndergyng de tsjerke in wichtige restauraasje.
Buorlju
De minsken dy't yn it hûs foar jin oer wenje, oan 'e oare kant fan 'e strjitte, binne de oerbuorlju. As in hûs mei de efterkant nei in oar hûs ta stiet, kin men ek efterbuorlju hawwe. En yn in flatgebou hat men boppebuorlju, dy't op itselde plak yn 'e flat mar in etaazje heger wenje, en ûnderbuorlju, dy't ek op itselde plak wenje, mar dan in ferdjipping leger.
Westereintsjerke
Skiednis gemeente
De dolearjende tsjerke fan Sibrandabuoren-Tersoal-Poppenwier waard op 11 augustus 1889 ynstituearre as de Nederdútske Grifformearde Tsjerke, hast in jier letter nei't de doleânsje ek yn Goaiïngea, Gau en Offenwier woartel skeat en dêr foar dy doarpen ek in grifformearde tsjerke ynstituearre waard. Beide tsjerken koene net selsstannich in dûmny ûnderhâlde en dielden de predikant. De earste dûmny wie P. Eringa, dy't oant syn dea yn 1913 oan beide tsjerken ferbûn bleau en wenne yn de pastory fan Gau. Doe't de Nederdútske Grifformearde Tsjerken mei de Kristlik Grifformearde Tsjerke fusearre namen de twa tsjerkerieden yn it ramt fan it nije tsjerkegenoatskip de nammen Gereformeerde kerk te Goënga c.a. en Gereformeerde kerk te Sibrandaburen c.a. oan. Yn 1962 waard Sibrandabuorren yn de namme ferfongen troch Tersoal, om't dêr ek de tsjerke stie. Alhoewol't der in soad gearwurking wie en in dûmny dield waard, bleaune beide tsjerken selsstannich. Fanôf 1 jannewaris 1944 praten de twa tsjerken mei inoar ôf tenei ek elts in eigen dûmny te beroppen.
Moardearn
Jonge jierren
Moardearn waard omtrint 1827 berne yn it noardlike diel fan 'e Grutte Flakten fan Noard-Amearika, mooglik yn 'e Dakota's, Nebraska, Wyoming of Montana. Syn heit hearde ta de Lakota-substamme fan 'e Brulee, en syn mem ta dy fan 'e Swartfuotten (net te betiizjen mei it Algonkwynske folk fan 'e Swartfuotten). Om't de Lakota-maatskippij matrilineêr wie (ôfstamming waard fia de mem rekkene), hearde Moardearn sels ta de Swartfoet-Lakota. As jongeman sleat Moardearn him oan by ien fan krigergenoatskippen fan 'e Lakota, en troch syn lidmaatskip dêrfan ûntjoech er him ta in foaroansteand kriger. Under de blanken krige er foar it earst bekendheid doe't er yn 1864 holp om 'e blanke frou Fanny Kelly, dy't troch de Lakota finzen nommen wie, frij te krijen.
Lynsey de Paul
Biografy
Yn 1972 skreau hja de hit Storm in a teacup foar The Fortunes en in pear moanne letter kaam se sels nei foaren mei har grutste hit, Sugar Me.
Myles Keogh (militêr)
Jonkheid en oplieding
Keogh waard yn 1840 berne yn it plak Leighlinbridge, yn it greefskip Carlow, yn Ierlân, dat doe noch ta it Feriene Keninkryk hearde. Syn heit wie boer en ferboude krekt as de oare lju yn dy krite benammen koarn, sadat it gesin Keogh minder as de measte Ieren te lijen hie ûnder de Ierske Jirpelhongersneed dy't it lân tusken 1845 en 1850 trof. Likegoed beswieken yn dy snuorje twa of mooglik trije bruorren en susters fan Keogh oan tyfus, in sykte dy't faak mank giet mei hongersneed. Sels litte Keogh dêr as bern ek oan. Keogh genoat leger ûnderwiis oan 'e pleatslike skoalle yn Leithlinbridge, dêr't er ynskreaun wie ûnder de namme 'Miles Kehoe'. Yn 1852 ferliet er de legere skoalle om fierder te learen. Der is lang tocht dat er dat die oan it St. Patrick's Kolleezje yn Carlow, mar dêr hat men gjin bewiis fan syn oanwêzigens as learling fine kind. Mooglik dat er ynstee nei it St. Mary's Knockbeg Kolleezje ta gie.
Nei-oarlochske tsjinst
Keogh wie net oanwêzich doe't it 7e Kavaleryrezjimint yn 1868 it Bloedbad fan de Washita oanrjochte ûnder de Súdlike Sjajinnen, en hy wie likemin fan 'e partij by de Yellowstone Ekspedysje fan 1873, dêr't it rezjimint foar oerpleatst waard nei Fort Abraham Lincoln, yn 'e Dakota's. Fan 1866 oant 1867 hie Keogh wol it befel oer de ienheid dy't de Smoky Hill-rûte beskermje moast tsjin Yndiaanske oanfallen, en yn 1868 wied er yn detasjearre tsjinst ûnder brigadegeneraal Alfred Sully, en wied er as ûnderdiel fan 'e Komantsjekampanje suver eltse dei yn gefjocht mei Yndiaanske krigers. Yn ien fan dy gefjochten tsjin 'e Komantsjen (Comanche) rekke Keogh syn nije hynder, de letter ferneamd wurden Comanche, foar it earst ferwûne (wat foar Keogh oanlieding wie om him it bist dy namme te jaan).
Slach oan de Little Bighorn
Ek Keogh wie útklaaid, mar net skeind, mooglik om't de Yndianen it sulveren laam Gods dat er oan in keatlinkje om syn hals droech as in machtich medisyn beskôgen, of mooglik om't in protte fan harren ta it roomsk-katolisisme bekeard wiene. Keogh syn mei bloed besmodzge legerwant en de guidon (it findel) fan syn kompanjy waarden troch it Amerikaanske Leger yn septimber 1876 weromwûn yn 'e Slach by Slim Buttes, tsjin 'e Lakota-krigers fan it opperhaad Amerikaansk Hynder de Aldere, wat suggerearret dat dy belutsen wie by de ûndergong fan I Kompanjy oan 'e Little Bighorn.
Sint-Patrickkatedraal (Dublin)
It besjen wurdich
Oare epitafen binne dy fan de komponist Turlough O’Carolan (1670–1738) en Douglas Hyde, de earste Ierske presidint (1860–1949).
Yn it noardwestlike diel fan it tsjerkeskip is in houten doar mei in gat te sjen. It gat waard yn 1492 troch lord Kildare makke om syn fijân, lord Ormonde, dy't him yn de tsjerke foar him skûlhold, de hân te skodzjen om sa it ein oan it skeel te besegeljen.
De Sniekeninginne
Ynhâld
Op in oangename simmerdei yn it jier dêrop waaie minuskule splinters fan 'e trollespegel yn Kai syn hert en syn eagen. Hy feroaret alhiel fan persoanlikheid, en wurdt wreed en agressyf. Hy fernielt it lytse túntsje mei roazen dat er tegearre mei Gerda yn harren plantebak oanlein hie, hat de gek mei syn beppe en jout neat mear om Gerda. De hiele wrâld liket him no kwea en lilk ta, en de iennichste moaie dingen binne de petiterich lytse snieflokken dy't er troch in fergrutglês sjen kin.
De Bile Leit ûnder de Beam
De Bile Leit ûnder de Beam, yn it oarspronklike Noarsk: Under Treet Ligg Øksa, is in toanielstik yn fjouwer bedriuwen fan 'e hân fan 'e Noarske skriuwer, dichter, toanielskriuwer, akteur en teäterdirekteur Tormod Skagestad (1920-1997). Under Treet Ligg Øksa waard foar it earst publisearre yn 1955.
De 77 siden tellende Fryske oersetting ferskynde yn 1959, ûnder de titel De Bile Leit ûnder de Beam. Dy fertaling wie fan 'e hân fan yngenieur Ale Kerkhof (1898-1969), dy't ek ferantwurdlik wie foar de earste Fryske oersetting fan It Poppehûs, fan 'e grutte Noarske toanielskriuwer Henrik Ibsen. De Bile Leit ûnder de Beam waard yn in bewurking troch L. de Hoop fan Naarden útbrocht by útjouwerij De Terp te Ljouwert.
Britsk-Ynje
Beheinde skiednis
Sa begûn it tiidrek fan it Britske Rāj (in Hindy-wurd foar "regear"), dat hast njoggentich jier duorje soe, fan 1858 oant 1947. Yn 't earstoan waard Britsk-Ynje no regearre as lykfol hokker oare Britske koloanje, mar al rillegau krige it in de facto-útsûnderingsposysje yn it Britske Ryk. Sa waard keninginne Fiktoaria yn 1876 kroane ta keizerinne fan Yndia, wylst hja yn gjin inkele oare koloanje in oare titel as "keninginne" hie. Britsk-Ynje wie ek ien fan 'e stiftsjende leden fan it Folkebûn (1919) en de Feriene Naasjes (1945), hoewol't it doedestiden feitlik noch in koloanje wie. Teffens die it mei oan 'e Olympyske Simmerspullen fan 1900, 1920, 1928, 1932 en 1936. It grutte Britsk-Yndyske koloniale leger spile fierders in wichtige rol yn sawol de Earste as de Twadde Wrâldoarloch.
Anne Anema
Wurkpaad
Anema waard yn 1921 lid fan de Earste Kamer foar de ARP. Fan jannewaris 1925 oant septimber 1926 en fan septimber 1929 oant septimber 1960 wie er fraksjefoarsitter. Doe't er yn 1960 de senaat ferliet wie er 88 jier. Sadwaande is er it âldste parlemintslid dat yn de Eerste of de Twadde Keamer sitten hat. (yn 2015)
Nicko McBrain
Karriêre
Op tsienjierrige leeftiid begûn McBrain mei drummen en om syn tolfde hinne krige er syn earste eigen drumstel. Yn de santiger jierren spile McBrain op in pear Pat Travers-albums. Hy spile by de Streetwalkers fan 1975 oant 1976. Ek wie er drumroadie foar Anthrax en siet er begjin jierren tachtich yn de band McKitty. It wie by in optreden fan McKitty yn Belgje dat er Steve Harris moete. Mei syn band Trust fersoarge McBrain yn 1982 it foarprogramma fan Iron Maiden. Hy trede yn 1983 oant Iron Maiden ta as ferfanger fan Clive Burr. Sûnt dy tiid is er in fêst bandlid fan Iron Maiden.
Priveelibben
McBrain waard berne yn Hackney, Ingelân, it Feriene Keninkryk, en behelle in yngenieursdiploma oan de Southgate Technical College. Nicko McBrain is boaske mei Rebecca en hat twa bêrn.
Stichting Fryslân Boppe Oranjewâld
Skiednis
Yn juny 2018 kocht Fryslân Boppe Oranjewâld it ferneamde Hotel Lauswolt yn Beetstersweach oer fan 'e Bilderberggroep foar €6,8 miljoen.
Slach by Rorke's Drift
Kontekst: de Sûlû-Oarloch
Njonken it neamde grinsskeel spilen ek ferskate ekspedysjes in rol, fan groepkes Sûlû-krigers op it grûngebiet fan 'e Britske koloanje Natal (besuden de Transvaal), om Sûlû-froulju werom te heljen (en neitiid terjocht te stellen) dy't by harren man weirûn wiene. Mar it wichtichste wie dat sir Henry Bartle Frere, de hege kommissaris fan Natal, in Súdafrikaanske federaasje ûnder Britske oerhearskippij foarstie, dêr't in ûnôfhinklik Sûlûlân net yn paste. Op eigen manneboet stjoerde Frere yn desimber 1878 in ultimatum oan Cetshwayo kaMpande, de kening fan 'e Sûlû's, wêryn't er trettjin easken stelde wêrfan't yn 't foar dúdlik wie dat se foar de Sûlû's ûnakseptabel wêze soene, lykas it ûntbinen fan it Sûlû-leger en it tafersjoch fan in Britsk residint op alle beslissings fan it Sûlû-regear.
Ferdigening fan it fjildhospitaal
Under de ferdigeners dy't it fjildhospitaal mei it gewear en de bajonet besochten te behâlden, wiene korporaal William Allen en de soldaten John Williams, Joseph Williams, Henry Hook, William Jones en Robert Jones. Joseph Williams ferdigene in lyts finster, dêr't nei de slach 14 deade Sûlû-krigers ûnder oantroffen waarden. Doe't it dúdlik waard dat de Sûlû's it foarste diel fan it gebou ynkrongen wiene, en dat dêrmei harren weromtocht ôfsnien wie, begûn John Williams mei in houwiel in gat yn 'e houten wand te slaan fan 'e keamer dêr't hy postearre wie. Doe't er einlings in trochgong makke hie dy't grutternôch wie om troch te krûpen, wiene de Sûlû's de doar fan syn keamer al oan it ynslaan en hied er mar tiid om twa bêdlizzerige pasjinten nei de oangrinzgjende keamer te skuorren ear't se de keamer binnenfoelen.
It fertrek dêr't er doe yn kaam, wie in hoekkeamer dy't beset holden waard troch Henry Hook en njoggen oare pasjinten. John Williams begûn fannijs in gat troch de wand te slaan nei in folgjend fertrek, wylst Hook de Sûlû-krigers by it earste gat tsjinkearde. Dêrby ûntjoech him in fjoergefjocht doe't fan beide kanten troch it gat sketten waard. Hook rekke in pear tellen út 'e tiid doe't er in assegaai tsjin syn helm oansmiten krige. Underwilens hie Williams it twadde gat grutternôch makke om trochhinne, en begûn er de bêdlizzerige pasjinten nei it oanbuorjende fertrek te slepen, dat inkeld beset holden waard troch pasjint Waters. De njoggen ferdigeners fan 'e hoekkeamer folgen, en Hook kaam as lêste troch it gat nei't er ferskate Sûlû's delsketten hie dy't de doar fan 'e hoekkeamer ynslein hiene.
Kyra Phillips
Karriêre
By in diel fan it publyk is Phillips fral bekend wurden troch in flater ûnder in live-útstjoering fan 'e taspraak fan presidint George W. Bush, op 29 augustus 2006, in jier nei't de stêd New Orleans troffen wie troch de orkaan Katrina. Dêrby liet hja by fersin har mikrofoan iepenstean doe't hja nei it húske gie, sadat de sjoggers tagelyk mei Bush syn taspraak ek Phillips har petear mei in oare toiletbesykster folgje koene. Dêrby joech se rie oer manlju, bekritisearre se har skoansuster as in "albedil" en priizge se har earste (doetiidske) man. Letter ferskynde se op 'e Amerikaanske tillefyzje as gast yn it praatprogramma fan David Letterman, dêr't se efterôf de gek mei harsels hie oangeande dat ynsidint.
John Steinbeck
Biografy
Tortilla Flat (1935) -in samling koarstwilige ferhalen oer de 'paisanos', boere-arbeiders, út de omkriten fan Monterey, wie de omslach yn Steinbecks karriêre. Fan in Kalifornyske skriuwersrûnte krige er in gouden medalje foar it bêste debút. It winnen fan dy priis joech him nij fertrouwen yn syn fermogen om te skriuwen. Dat er in skriuwer mei takomst wie, waard nochris befêstige yn 1939 de Pulitzer-priis te winnen mei The Grapes of Wrath. It boek waard ferfilme mei Henry Fonda yn de haadrol. Boek en film fergrutten it sosjale bewustwêzen fan de Amerikanen en waarden wol fergelike mei Uncle Tom's Cabin ('de Negerhutte fan omke Tom') fan Harriet Beecher Stowe.
Yn de Twadde Wrâldkriich, wie Steinbeck oarlochskorrespondint foar de New York Herald Tribune. Hy krige opdrachten yn it bûtenlân. Guon fan syn ferslaggen waarden letter bondele yn Once There Was a War. Un 1944 rekke Steinbeck ferwûne yn Noard-Afrika, wêrnei't ûnslag naam en werom nei hûs gie. Dêr naam Steinbeck de skriuwerij wer op. Yn 1947 makke Steinbeck beselskippe fan de ferneamde fotograaf Robert Cappa syn earste reis nei de Sovjet-Uny. Op lettere reizen besocht er Moskou, Kiev, Tbilisi, Batumi en Stalingrad. Steinbeck skreau oer dy reizen it boek A Russian Journal (1948), dat yllustrearre wie mei de foto's van Capa. Itselde jier waard Steinbeck ek foardroegen oan the American Academy of Arts and Letters. thumb|It Steinbeck House.
Georges Wolinski
Biografy
De asteroide 293499 Wolinski waard yn 2016 nei him ferneamd troch de ûntdekker Jean-Claude Merlin.
H.H. ter Balkt
thumb|Fers fan H.H. ter Balkt op it Gebroeders Van Limburgplein yn Nymwegen diel 1 thumb|...diel 2 thumb|...diel 3 H.H. (Herman Hendrik) ter Balkt (Harry, Usselo, 17 septimber 1938 – Nymwegen, 9 maart 2015) wie in Nederlânsk dichter. Hy wie oplaat ta ûnderwizer, mar hold dêr yn 1983 mei. De lêste jierren libbe er sober en wie er bot op himsels. Yn 2005 makke er yn in kranteynterview bekend dat er oanhelle wie mei in bipolêre steurnis.
Viking
"Viking", "Vikings", "The Viking" of "The Vikings" hat yn de Wikipedy ferskate betsjuttings:
Fredy Hirsch
Jonkheid
Fredy Hirsch waard op 11 febrewaris 1916 yn Aken as twadde soan fan Heinrich en Olga Hirsch berne. Syn heit hie in saak, mar ferstoar al doe't Freddy noch mar tsien wie. Olga Hirsch koe net goed mei de dea fan har man oerwei en fanwegen de sitewaasje thús sochten Freddy en syn twa jier âldere broer Paul harren fertier bûtendoar yn jongereinorganisaasjes. Beide bruorren folgen in oplieding op it net-joadske Couven-Gymnasium yn Aken, de joadske mienskip fan Aken wie goed yntegrearre en oant de nazy's de macht pakten hiene hja net mei in soad antysemitisme te meitsjen.
Auschwitz
De joaden fan it transport út Theresienstadt waarden nei oankomst yn Auschwitz konfrontearre mei in tige befoarrjochte behanneling. Hja waarden yn in apart blok (BIIb) ûnderbrocht, dat bekend stie as it famyljekamp Theresienstadt (of Tsjechyske famyljekamp). Hja krigen in tatoeaazje, mar ûndergyngen gjin seleksje en mochten de gewoane klean oanhâlde. Ek hoegden harren hollen net keal skeard te wurden. Famyljes bleaune byinoar en hja mochten skriuwe nei oare famyljeleden yn Theresienstadt of nei dyjingen dy't noch net deportearre wiene en sels nei minsken yn neutrale lannen. Sa waard de yndruk jûn dat in deportaasje nei it easten net perfoarst de dea betsjutte.
Henryk Wieniawski
Biografy
Wieniawski wie fan Poalsk-Joadsk komôf. Heit Tobiasz Pietruszka, soan fan in joadske hierknipper, bekearde him ta it katolisisme. Wieniawski's talint foar fioelespyljen waard al ier bekend en al yn 1843 gie er nei it Konservatoarium yn Parys. Nei't er slagge wie, giedie op toernee en joech er in protte resitals. Hy waard faak begelaat troch syn broer Józef, dy't piano spile. Yn 1847 publisearre Wieniawski syn earste wurk, de Grand Caprice Fantastique.
De Kei
Doel fan it wetterskip wie it regeljen fan de wetterhichte yn it behearskgebiet westlik fan de Bakhúster Feart en Wielsfeart en it ûnderhâld oan wurken anneks.
Museumsinsel
thumb|Kaart fan it Spree-eilân. De [[Berliner Dom wurdt op dit kaartsje ek ta it Museuminsel rekkene.]] It Museumsinsel (Museumeilân) is it noardlike diel fan it Spree-eilân dat yn de rivier Spree leit, yn 'e midden fan 'e stêd Berlyn. It is ien fan de grutste toeristyske attraksjes fan Berlyn. It eilân stiet op de Unesco-wrâlderfgoedlist.
Kulturele Haadstêd fan Jeropa 2018
Tarieding en organisaasje
De tarieding fan LF2018 gie nei de oerwinning yn it nominaasjeproses mei faasje fan start. Foar de organisaasje waarden benammen net-Friezen oanlutsen, om "in frije, ûnbelêstge blik op stêd en provinsje te bewissigjen." De saaklike lieding kaam yn 'e hannen fan 'e Gelderlanner Ton F. van Dijk, wylst foar de artistike lieding de Flaming Lieven Bertels frege waard. Dy beiden kamen oan it haad te stean fan in groep fan sa'n tweintich meiwurkers, dy't se sels útkieze koene. De organisaasje krige as útfalsbasis de Blokhúspoarte. Daliks waard 'de mienskip' oproppen om inisjativen yn te tsjinjen foar it projekt, mar op dat punt begûnen de earste swierrichheden. It waard nammentlik al rillegau dúdlik dat lang net alle yntsjinne inisjativen yn it projekt opnommen wurde kinne soene. Boppedat wriek him de breklike kommunikaasje fan 'e organisaasje nei bûten ta trochdat de yntsjinners fan 'e inisjativen oer it algemien har plannen ferwachten te bekostigjen mei jild dat se fan 'e organisaasje krije soene, wylst it de bedoeling wie dat de inisjatyfnimmers sels foar jild soargje soene.
Valletta
V18 (it susterprojekt fan LF2018) waard yn Valletta op sneontejûn 20 jannewaris iepene mei in grut opset feest mei in protte akrobatyk en fjoerwurk. Der kamen 80.000 minsken op ôf dy't op fjouwer pleinen yn 'e stêd in spektakulêr program te sjen krigen mei reuseftige sirkusacts en moderne dûns. Fierders waard yn in grutte fideoprojeksje op 'e gevel fan 'e Herberge fan Kastylje (Berġa ta' Kastilja), de residinsje fan 'e premier fan Malta, de skiednis fan it lân foar it fuotljocht brocht. Fertsjintwurdigers fan LF2018, wêrûnder bestjoerder Wiebe Wieling en direkteur Tjeerd van Bekkum, wiene ûnder de yndruk, mar seagen ek dingen, benammen op it mêd fan crowd management, dy't yn Nederlân nea kinne soene. Sa slingeren akrobaten tsientallen meters boppe it publyk oan in kraan, en soarge de opstelling fan brassbands hjir en dêr foar flessehalzen mei gedrang ta gefolch. It meast ymposante ûnderdiel fan 'e iepening fan V18 wie de foarstelling Rise of the Tritons, mei as mulpunt de foar dit projekt folslein restaurearre Tritonfontein, fuort bûten de Stedspoarte fan Valletta.
Ljouwert
In dei letter loek de iepening fan LF2018 yn Ljouwert, by lichte rein en yn oanwêzigens fan kening Willem-Alexander en keninginne Máxima, sa'n 35.000 besikers. Dêrûnder wiene behalven ynwenners fan Ljouwert, oare 'gewoane' belangstellenden, pommeranten en sjoernalisten út Nederlân ek fertsjintwurdigers fan 'e bûtenlânske media. Sa wiene ferslachjouwers oanwêzich fan 'e Frânske kranten Le Soir en Le Figaro; de Britske kranten The Mail on Sunday en The Guardian; de Eastenrykske krante Wiener Zeitung; it Flaamske deiblêd De Tijd; en fierders fan 'e Belgyske omrop VRT, de Dútske omrop ZDF en de Italjaanske omrop RAI Uno. Ek wiene der in blogger dy't wurket foar de BBC, in sjoernalist fan it moadeblêd Marie Claire en in skriuwer fan 'e Australyske reisboeke-útjouwerij Lonely Planet.
Wetterskip Lauwerswâlden
Yn 2004 binne de lêste 5 boezumwetterskippen opgien yn it Wetterskip Fryslân.
Domtsjerke fan Innsbruck
Ynrjochting
De heechweardige fresko's binne troch Cosmas Damian Asam en it stúkwurk troch Egid Quirin Asam oanbrocht.
Demografy
By de stúdzje fan demografy wurdt benammen ûndersyk dien nei de grutte, groei, struktuer en fersprieding fan befolkingen, en geografyske of tiidrelatearre feroarings yn befolkingen dy't feroarsake wurde troch berte, migraasje, ferâldering en ferstjerren. Troch op it mêd fan sokke saken nei ûntwikkelings út it ferline te sjen, kin de takomst mei ridlike wissichheid foarsein wurde. Sa kinne demografen bygelyks de minsklike befolkingsgrutte fan in beskaat lân of fan 'e hiele wrâld yn it jier 2100 foarsizze troch dernei te sjen hoe grut oft dy no is en de befolkingsûntwikkeling fan 'e lêste iuw of mear te bestudearjen.
Underwrâld (mytology)
Bekende foarmen fan 'e ûnderwrâld binne Annwn út 'e Welske mytology, Diyu út 'e Sineeske mytology, Hades en de Elyzeeske Fjilden út 'e Grykske mytology, Hel (of Helheim) en Niflheim út 'e Noardske mytology, de hel út 'e kristlike mytology, Miktlan út 'e Azteekske mytology, en Xibalba út 'e Mayaanske mytology.
Bruorren Asam
Libben
Cosmas Damian Asam en Egid Quirin Asam wiene twa fan de njoggen bern fan de skilder Hans Georg Asam út Benediktbeuern. Beide soannen wiene learlingen fan harren heit. Nei de dea fan harren heit yn 1711 reizge Cosmas Damian nei Rome om dêr in fierdere oplieding te folgjen. Nei alle gedachten reizge syn broer mei him mei, alhoewol't dy om dy tiid syn oplieding by de hôfbyldhouwer Andreas Faistenberger yn München folge en yn 1716 foltôge. Yn 1713 waard Cosmas Damian yn oanwêzigens fan de paus foar syn wurk mei in priis ûnderskieden. Nei't Cosmas Damian út Itaalje werom kaam krigen de bruorren tanksij harren goede kontakten mei de benediktynske oarder in soad wurk oanlevere. Cosmas Damian wurke as skilder en byldhouwer en Egid Quirin fral as arsjitekt, stúkwurker en byldhouwer. Om't harren feardigens tige goed op inoar oansletten wurken hja hast by alle opdrachten tegearre.
Kapittel
Oarsprong
Yn de sechsde iuw Benediktynske muontsen begûnen harren deistige gearkomsten mei it lêzen fan in haadstik út de Bibel of in kop fan de reglemint fan de oarder en sa stadichoan waard de útdrukking "byinoar komme foar it haadstik" (convenire ad capitulum) de betsjuttenis foar de gearkomste ynstee fan de orgaan sels. It plak fan sokke gearkomsten waard bekend as de kapittelseal.
Geastlik kapittel
Under geastlike of reguliere kapittels wurde kapittels mei bedoeld dy't in kleasterregel folgje. Leden fan in kleasteroarder wurde net oantsjut as muontsen, mar as kannuniken of koarhearen. Foarbylden binne de Augustiner Koarhearen, Antoniters en krúshearen
Minnikonzjû
Algemien
De eigen namme fan 'e Minnikonzjû, Mnikȟówožu, kin oerset wurde as "Dy't oan it Wetter Plantsje". Mei de Sâns Arks en de Twatsjettels, twa oare substammen fan 'e Lakota, binne de Minnikonzjû it naust besibbe, en mei-inoar wurde dy trije substammen wol de Sintrale Lakota neamd. De Twatsjettels wiene feitliks oarspronklik in ûnderdiel fan 'e Minnikonzjû, oant se har der om 1840 hinne los fan makken. It meast ferneamde Minnikonzjû-opperhaad wie nei alle gedachten Reitsje-de-Wolkens-Oan (Maȟpíya Ičáȟtagya), dy't ûnder de Flakte-Yndiaanske Oarloggen fan 'e twadde helte fan 'e njoggentjinde iuw lieding joech oan 'e stamme.
James W. Forsyth
Jonkheid en iere jierren
Forsyth waard yn 1834 berne yn Maumee, yn 'e Amerikaanske steat Ohio, dêr't er syn ûnderwiis genoat oan pleatslike skoallen. Fan 1851 oant 1856 folge er in ofsiersoplieding oan 'e Amerikaanske Militêre Akademy te West Point, wêrnei't er mei de rang fan twadde luitenant tafoege waard oan Kompanjy D fan it Amerikaanske 9e Ynfanteryrezjimint, dat legere wie oan 'e frontier, yn it Wylde Westen.
Under de Boargeroarloch
Yn 1863 kearde Forsyth werom nei it Westlik Front, dêr't er adjudant waard fan generaal Philip Sheridan. Yn 'e stêf fan Sheridan tsjinne er mei Wesley Merritt, Thomas Devin en George Armstrong Custer, dy't letter allegear aktyf wêze soene yn 'e Amerikaanske Yndiaanske oarloggen. Oan it Westlik Front naam Forsyth û.m. diel oan 'e Slach by Chickamauga. Doe't Sheridan oerpleatst waard nei it easten om it befel oer de kavalery fan it Leger fan de Potomac oer te nimmen, gie Forsyth mei him as it haad fan syn stêf.
Under de Yndiaanske oarloggen
In dei letter, op 30 desimber wie Forsyth ek belutsen by it Gefjocht by Drexel Mission, wêrby't er mei syn troepen yn in mûklaach fan 'e Brulee-krigers fan Slacht-Twa rûn, en ûntset wurde moast troch de buffalo soldiers fan it Amerikaanske 9e Kavaleryrezjimint, ûnder lieding fan majoar Guy V. Henry. Yn 1894 waard Forsyth befoardere ta brigadegeneraal mei it befel oer it militêre Departemint fan Kalifornje, as opfolger fan brigadegeneraal Alexander McDowell McCook. Op 11 maaie 1897 folge in fierdere befoardering ta generaal-majoar, en mei dy rang gie Forsyth trije dagen letter mei pinsjoen.
Nacht fan de Lange Messen
It grutte kapitaal
Röhm wie mei de SA in ferstjinwurdiger fan de sosjalistyske takke fan de Nazy-beweging. In soad SA-manlju hiene gjin wurk. Boppedat koene SA-manlju, sels nei't de NSDAP oan de macht kaam, slim wurk krije. Hja hiene gjin goede reputaasje en wurkjouwers woene harren dêrtroch net oannimme. Yn de SA wie der dus tsjinsin foar yndustriëlen, wylst Hitler gearwurkje woe mei manlju lykas Hjalmar Schacht, Fritz Thyssen en Gustav Krupp.
Kapitteltsjerke
Skiednis
Guon tsjerken hawwe mar foar in koart skoftke in kapitteltsjerke west, trochdat it wrâldlik kapittel nei ferrin fan tiid omset waard yn in geastlik kapittel of yn in abdij of kleaster. De tsjerke waard dan net langer oantsjut as kapitteltsjerke.
Ynkunabel
Betsjuttingsferskowing
Yn 1653 waard dat tiidrek fêstlein lykas wy it no noch brûke: Philippe Labbé brûkte ‘incunabula’ yn syn Nova bibliotheca librorum manuscriptorum foar it tiidrek oant en mei 1500. Earst yn de 18e iuw rekke it wurd fan tapassing op boeken út de ierste perioade. Dêrtroch koe de Latynske nijfoarming ‘incunabulum’ ek ûntstean, dy’t tsjintwurdich net mear brûkt wurdt.
Inkelde printers
Oare bekende printers fan ynkunabels wiene Albrecht Pfister yn Bamberg, Günther Zainer yn Augsburch, Johann Mentelin yn Straatsburch, Nicolas Jenson en Aldus Manutius yn Feneesje en William Caxton (Brugge en Londen).
Police Academy 4: Citizens on Patrol
Resultaat
Police Academy 4: Citizens on Patrol brocht yn 'e bioskopen yn 'e Feriene Steaten en Kanada $28,1 miljoen op, en yn alle oare lannen en territoaria $48,7 miljoen. Wrâldwiid kaam de opbringst dêrmei út op $76,8 miljoen. Ofset tsjin it budget fan $17 miljoen betsjut dat in winst fan $59,8 miljoen, hoewol't dêr de marketingkosten noch wol ôf moatte.
Katern
Skiednis
It wurkjen mei katerns is ûntstien út it brûken fan perkamint. Perkamint waard makke út bistehûden en as it fel perkamint klear wie om te brûken waard it ién of mear kearen ploaid om it op it winske formaat te krijen. Dêr ûntstiene boekformaten út as it yn folio (2°) better bekend as de foliant, yn kwarto (4°), yn oktavo (8°), yn duodesimo (12°) ensafuorthinne. De nammen fan it formaat binne ôflaat fan it tal resultearjende folia yn it troch tearen foarme katern. Omdat de maksimale grutte fan it fel perkamint dat út in hûd makke wurde koe sawat fêstlei, stie it boekformaat dat troch it tearen ûntstie ek min ofte mear fêst. In foliant wie dus it grutste boekformaat, it yn kwarto formaat wie mar heal sa grut ensafuorthinne.
Kapittelseal
In kapittelseal of kapittelhûs is in romte yn in tsjerke, kleaster of abdij dêr't muontsen of koarhearen byinoar komme om ûnderrjochte te wurden troch de abt of proast of om mei-inoar te bidden en te praten. It wurd kapittel betsjut "haadstik", ferwizend nei in haadstik yn de Bibel dat dêr deistich lêzen waard.
A.H. Wheeler
Skiednis
A.H. Wheeler waard yn 1877 yn Allahabad, yn wat doe noch Britsk-Ynje wie, oprjochte troch de Frânske sakeman Émile Moreau en dy syn Yndyske partner T.K. Banerjee. De namme waard ûntliend oan de doedestiden tige súksesfolle Londenske boekhannel fan Arthur Henry Wheelers, mei wa't Moreau befreone wie en dy't it bedriuw finansjeel op gong holp. Fan it begjin ôf oan waarden de winkels fan A.H. Wheeler ynboud yn 'e treinstasjons yn in tiid dat de Britten troch hiel harren koloanje spoarwegen oanleine. Oarspronklik wie de boekhannelkeatling benammen konsintrearre yn noardlik Yndia, mar geandewei de tweintichste iuw hat er him ek útwreide nei it súdlike diel fan it Yndyske subkontinint.
E-lêzer
Typen
Sony Librie út 2004 wurdt oanjûn as earste e-lêzer, al waard de standert foar E-boeklêzers al ein njoggentiger jierren fan de foarige iuw fêstlein. Foarbylden fan e-boeklêzers op basis fan elektroanysk papier binne: Iriver HD story en cover story, Icarus, Irex iLiad, Bookeen Cybook, Amazon Kindle, Sony eBook Reader, de Hanlin V3 en de ferskate typen fan Kobo. Guon e-boeklêzers hawwe Wi-Fi, sadat de boeken en teksten fan ynternet laden wurde kinne.
The Shallows (film)
Plot
Mei't it no rillegau floed wurde sil, moat Nancy sjen dat se fan 'e rots ôf komt om't dy ûnder wetter komme sil te stean. It probleem is dat de haai noch altyd patrûljearret tusken har rots en it walfiskkadaver. Se set Steven Seagull op in brokstik fan 'e stikkenbiten surfplanke fan ien fan 'e surfers en triuwt him by de rots wei, de kant fan it strân út. As se op har horloazje de tiid opnimt dy't de haai nedich hat om nei it kadaver ta en wer werom, berekkenet se dat se in heale minút de tiid hat om in grutte metalene boei te berikken dy't fierderop driuwt. Underweis rekket se betize yn in iezing kwabben, dy't mei harren tentakels in aaklike brânwûne op har skouder feroarsaakje. Dat fertraget har, mar de haai, dy't ek net fan 'e oanrekking fan 'e tentakels hâldt, skrillet derfoar tebek om tusken de kwabben troch te swimmen, en dat jout har wer mear tiid. Se wit úteinlik krekt op 'e tiid de boei te berikken.
Opnamen
De wite haai yn 'e film bestiet folslein út special effects, mar de miuw 'Steven Seagull' is in echte fûgel, hoewol eins in readsnaffelmiuw út súdlik Oseaanje dy't net yn Meksiko foarkomt. Der waard earst, nei't it skynt ta ôfgriis fan 'e produsinten Harris en Leshem, oer tocht om ek dêrfoar special effects yn te setten of oars in marionet te brûken, mei't it ûnwierskynlik liek dat sa'n fûgel te trainen wie. Mar by it omsjen nei gaadlike filmlokaasjes yn Austraalje, slagge it Lively sûnder folle muoite om in groep miuwen te fuorjen, sadat men besefte dat it dochs wol mei in libben bist takoe. Yn 'e oarspronklike ferzje fan it senario praat it personaazje fan Lively folle mear mei de fûgel, en dy ynteraksje waard ek opnommen, mar Collet-Serra keas by de filmmontaazje foar in 'minder-is-mear'-oanpak, om't, sa seid er yn in fraachpetear, "we net woene dat se tsjin bisten prate as wie se Sniewytsje" (d.w.s., yn 'e bekende film fan Disney).
Distribúsje
De distribúsje fan The Shallows waard fersoarge troch Sony Pictures Releasing, de distribúsjepoat fan Sony Pictures, dat de memme-ûndernimming is fan Columbia Pictures. De film gie op 21 juny 2016 yn New York yn premiêre, wêrnei't er op 24 juny iepene yn 'e Amerikaanske bioskopen.
Jeroen Elshoff
Libben en wurk
Op it EK fuotbal 2012 hearde hy by de lêste fjouwer kommentators dy't nei de groepsfaze troch de NOS ynsetten waarden. Ek op it WK yn 2014 en it EK yn 2016 wie Elshoff aktyf as fuotbalkommentator. Yn Frankryk wie hy te hearren by de heale finale tusken Dútslân en Frankryk. Neist fuotbal wie rugby (oant mids 2015) de twadde sport dêr't de yn Alkmaar berne Elshoff ferslach fan die.
De Fontein (Ljouwert)
Bou
De tsjerke waard yn 1968 as sânde tsjerke fan de Herfoarme Gemeente fan Ljouwert boud as in rjochthoekige sealtsjerke mei in frijsteande stielen klokketoer.
Rykspartijdei
250px|thumb|Rykspartijdei yn 1934 250px|thumb|Rykspartijdei yn 1937 De Rykspartijdei (Dútsk: Reichsparteitag) wie in gearkomste fan de Dútske nazy-partij NSDAP dy't faak ienris yn 't jier holden waard yn de jierren 1923 oant en mei 1938. Ynearsten wiene dat gearkomsten fan ien dei lang, letter waarden der mear dagen foar útlutsen. De gearkomsten waarden brûkt as propaganda, benammen sûnt Hitler oan de macht kaam yn 1933. Der binne ferskate films makke fan de Rykspartijdei, bygelyks de films fan Leni Riefenstahl lykas Triumph des Willens en Der Sieg des Glaubens. De gearkomsten fûnen almeast plak op de Reichsparteigelände by Neurenberch. De earste parijdei fûn plak yn München yn 1923. Trije jier letter wie de oare partijdei yn Weimar. Fan 1927 ôf wiene de partijdagen almeast yn Neurenberch holden. Dy stêd lei sintraal yn it Dútske Ryk, dêr't it Reichsparteigelände (ek wol Luitpoldhain) in gaadlik fjild wie foar grutte tallen minsken. Teffens wie it yn it gebiet Franken, dêr't de nazy-organisaasje goed regele wie.
Keninginne-mem
It tsjinstelde fan in keninginne-mem, in kening-heit, wurdt ornaris net sa neamd. Yn Belgje soe bgl. de eardere kening Albert II sa'n titel fiere kinne, en yn Spanje de eardere kening Juan Carlos. Dy hawwe allebeide ôfstân dien fan 'e troan yn it foardiel fan in soan. Hja hawwe lykwols gewoan de titel 'kening' holden. Yn Aazje wurde abdisearre keningen soms wol oantsjut as 'kening-heit'. Dat wie bygelyks it gefal mei kening Norodom Sihanouk fan Kambodja. En de eardere kening Jigme Chingye Wangchuk is (anno 2018) de kening-heit fan Bûtan.
Arla Foods
Arla Foods is in Sweedsk-Deenske suvelkoöperaasje, dy't eigendom is fan sa'n 8000 molkfeehâlders. It haadkantoar stiet yn Aarhus (Denemark). It bedriuw fan no is ûntstien troch in fúzje tusken it Sweedske Arla en it Deenske MD Foods op 17 april 2000.
Arla yn Nederlân
Nei it byinoar bringen fan Friesland Foods en Campina moast de nije kombinaasje fanwege EG-regels bepaalde aktiviteiten ôftsjitte. It fabryk yn Nijkerk is op 4 maaie 2009 troch Arla oernaam, ynklusyf de merken Kwarkyoghurt, Milk&Fruit en Breaker (fan Friesland Foods), en ek it merk Melkunie (earder Campina). Teffens krige Arla in lisinsje yn Nederlân fan 10 jier foar it gebrûk fan it merk Friesche Vlag foar deifarske suvelprodukten. Arla Foods heeft aangegeven dat Nederland wordt gezien als nieuwe kernmarkt.
Ferdrach
Ferdrachsferplichtings
De ferdrachspartijen binne nei it begjinsel fan pacta sunt servanda ferplichte om sletten ferdraggen te goeder trou nei te kommen. Yn it gefal fan Nederlân is it sels sa dat ferdraggen en besluten fan folkerjochtlike organisaasjes dêr't Nederlân by oansletten is, ornearre wurde fan in hegere oarder te wêzen as oare wetlike foarskriften. Dat is fêstlein yn kêst 94 fan 'e Nederlânske Grûnwet. As in bepaling út 'e Nederlânske wetjouwing net feriene wurde kin mei in bepaling út in sletten ferdrach, dan jildt yn Nederlân dus it ferdrach en net de wet.
Diabetes
Diabetis
Ruft
Smoarge ruften moatte op ’e tiid ferskjinne wurde, meast troch in fersoarger, meidat oars yrritaasje fan de hûd ûntstean kin (ruftútslach).
Graceland Cemetery (Chicago)
Skiednis
It Graceland Cemetery waard yn 1860 yn gebrûk nommen, doe't it rom bûten de beboude kom fan Chicago lei. It wie yn dy tiid ien fan trije grutte begraafplakken oan of bûten de stedsrâne, dy't no allegear hast midden yn 'e stêd lizze. De oare beide binne it Rosehill Cemetery, fierder nei it noarden ta, en it Oak Woods Cemetery besuden Hyde Park. Fuort besuden Graceland, oare kant Irving Park Road, lizze al sûnt 1851 twa lytsere begraafplakken, it troch protestantske Dútsers stifte Wunder's Cemetery en it Joadske Graceland Cemetery, dy't faninoar skaat wurde troch in stek. Fierders waard yn 1863 fjouwer stedsblokken benoarden Graceland, by de krusing fan Clark Street en Lawrence Road, it roomske Saint Boniface Cemetery yn gebrûk nommen.
Fruchtbere Grônd
Fruchtbere Grônd wie hielendal fergees tagonklik. Behalven útstallings fan keunstwurken omfieme it evenemint ek demonstraasjes yn ferskate techniken troch keunstners dy't op lokaasje kamen te wurkjen. Fierders wiene der optredens fan dichters dy't út eigen wurk foarliezen en waarden der lêzings holden oer it tema fan de tentoanstelling: de bân tusken keunst en lânbou. Ferspraat oan de Aldebiltdyk wiene fierders mear as tritich byldhouwurken opsteld, benammen yn de foartunen fan 'e monumintale pleatsen. De bylden bleaune oant 10 septimber stean.